stanford-oval/wikipedia huggingface dataset:
วัดกลาง (อำเภอท่าเรือ)
ประวัติ > ศาสนวัตถุ

พระพุทธรูปในอุโบสถ เป็นพระพุทธรูปที่สร้างด้วยหินขาวปิดทอง สร้างในสมัยกรุงศรีอยุธยา ใหญ่บ้าง เล็กบ้าง จำนวนสิบกว่าองค์.
ประวัติ > เสนาสนะ

1.1 อุโบสถสร้างเมื่อ พ.ศ.- กว้าง - เมตร ยาว - เป็นอาคารคอนกรีตเสริมเหล็ก
1.2 หอสวดมนต์ สร้างเมื่อ พ.ศ. - กว้าง - เมตร ยาว - เมตร เป็นอาคารคอนกรีตเสริมเหล็ก
1.3 ศาลาการเปรียญ หลังใหม่ สร้างเมื่อ พ.ศ.- กว้าง - เมตร ยาว - เมตร เป็นอาคารคอนกรีตเสริมเหล็ก
1.4 ศาลาการเปรียญ หลังเก่า สร้างเมื่อ พ.ศ.- กว้าง - เมตร ยาว - เมตร เป็นอาคารครึ่งตึกครึ่งไม้
1.5 กุฏิสงฆ์จำนวน - หลัง เป็นอาคารคอนกรีตเสริมเหล็ก ทรงไทยสองชั้น
1.6 วิหาร สร้างเมื่อ พ.ศ. - กว้าง - เมตร ยาว - เมตร
นอกจากนี้ ยังมี ฌาปนสถาน หอระฆัง กุฏิเจ้าอาวาส ห้องสุข ศาลาอเนกประสงค์ โรงเก็บพัสดุ โรงครัว และซุ้มประตูวัด
ประวัติ > โบราณสถาน

อุโบสถหลังเก่า สร้างในสมัยกรุงศรีอยุธยา หลังคามุงกระเบื้องราง ปูพื้นและผนังด้วยอิฐโบราณ
ประวัติ > โบราณวัตถุ

มีแผ่นศิลาแผ่นใหญ่สีเขียวคล้ายที่รองนั่ง มี 2 แผ่น ทราบกันว่าได้ขนย้ายมาจากศาลาที่พักริมแม่น้ำป่าสัก บริเวณใต้สะพานข้ามแม่น้ำป่าสักท้ายตลาดท่าเรือปัจจบัน เมื่อก่อนใช้เป็นที่ประทับของพระเจ้าทรงธรรมและเจ้านายในสมัยกรุงศรีอยุธยา เมื่อคราวเสด็จทางเรือมานมัสการรอยพระพุทธบาท คือ เอาเรือจอดไว้ที่ท่าหน้าศาลาแล้วเสด็จขึ้นประทับบนศิลาที่อยู่ในศาลาแห่งนี้ ถ้าใครอยากทราบความพิศดารขอให้ไปดูได้ในหนังสือเรื่อง “พระประวัติของพระเจ้าทรงธรรม ตอนเสด็จนมัสการพระพุทธบาท”หรือ เรื่อง “นิราศพระพุทธบาท” ของสุนทรภู่
การบริหารและการปกครอง > ลำดับเจ้าอาวาส

1. พระครูจารุวรรณวิมล - พ.ศ. - ถึง ปัจจุบัน .
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดกลาง ต.ท่าเรือ อ.ท่าเรือ จ.พระนครศรีอยุธยา 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1 | พระครูจารุวรรณวิมล | เจ้าอาวาส | - | - | ปัจจุบัน |  |
สงครามกลางเมืองยุโรป

สงครามกลางเมืองยุโรป เป็นคำซึ่งอธิบายถึงแนวคิดที่เชื่อว่าสงครามโลกครั้งที่หนึ่งและสงครามโลกครั้งที่สอง และสมัยระหว่างสองสงครามโลกเป็นสงครามกลางเมืองที่ยืดเยื้อซึ่งเกิดขึ้นในทวีปยุโรป คำดังกล่าวมักใช้อ้างอิงถึงการเผชิญหน้าหลายครั้งซึ่งเกิดขึ้นในต้นคริสต์ศตวรรษที่ 20 แต่ไม่มีข้อยุติที่เหมาะสมเกี่ยวกับรายละเอียดและเหตุผลเชื้อมโยง เช่น ระดับความเกี่ยวพันของนานาชาติในสงครามกลางเมืองสเปน และในบางครั้ง สงครามกลางเมืองรัสเซีย คำดังกล่าวมักถูกใช้อธิบายแนวคิดของการเสื่อมสภาพความเป็นเจ้าในโลกของทวีปยุโรป และการเกิดขึ้นของสหภาพยุโรป ดร. ฟรานซ-วิลลิง อธิบายว่า ในสมัยดังกล่าว "การต่อสู้กันเองของทวีปยุโรปทำให้ยุโรปเสียตำแหน่งในโลกและความเป็นเจ้า และทำให้ตนเองถูกแบ่งออกในสองขั้วอิทธิพล ขั้วหนึ่งคืออเมริกา อีกขั้วหนึ่งคือรัสเซีย"
แนวคิดของ "สงครามกลางเมืองยุโรป" เป็นทฤษฎีทางวิชาการซึ่งเป็นที่สนใจของส่วนน้อย ซึ่งค่อย ๆ มีความโดดเด่นขึ้น ขอบเขตของช่วงเวลาดังกล่าวเป็นหัวข้อโต้เถียงกันมากที่สุด แนวคิดดั้งเดิมของ เค. เอ็ม. พานิกการ์ ซึ่งระบุไว้ที่ ค.ศ. 1914-1945 เป็นแนวคิดซึ่งได้รับการยอมรับโดยัท่วไป เหตุการณ์ระหว่าง ค.ศ. 1936-1945 ซึ่งเริ่มขึ้นด้วยความขัดแย้งภายในของสเปนและจบลงด้วยการแบ่งแยกยุโรปหลังสงครามโลกครั้งที่สองมักจะถูกอ้างถึง สเปนเซอร์ เอ็ม. ได สคาลา แห่งมหาวิทยาลัยแมสซาชูเซตส์ บอสตัน ยอมรับปี ค.ศ. 1945 เป็นจุดสิ้นสุด แต่จุดเริ่มต้นนั้นเริ่มนับตั้งแต่ ค.ศ. 1917 ซึ่งเป็นสงครามกลางเมืองรัสเซีย อย่างไรก็ตาม ด้วยมุมมองของการต่อสู้กันเอง จึงควรนับรวมถึงจุดเริ่มต้นของสงครามฝรั่งเศส-ปรัสเซีย เมื่อวันที่ 19 กรกฎาคม ค.ศ. 1870 และจบลงด้วยการรวมชาติเยอรมนี; ภาควิชาประวัติศาสตร์ของมหาวิทยาลัยฮ่องกง แบ่งเหตุการณ์ออกเป็นสองส่วน คือ ค.ศ. 1914-1945 ส่วนหนึ่ง และหลังจาก ค.ศ. 1945 เป็นอีกส่วนหนึ่ง
ดูเพิ่ม

สงครามสามสิบปีครั้งที่สอง
วัดนกกระจาบ

| วัดนกกระจาบ |
| --- | --- |

ที่ตั้ง: 52 บ้านหัวสะพานมอญใต้ หมู่ 3 คำบลวัดยม อำเภอบางบาล จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
พระประธาน: พระประธานปางชินมาร
พระพุทธรูปสำคัญ: รูปเหมือนหล่อทองเหลือง หลวงพ่อพระอุปัชฌาย์ขัน อินฺทปญฺญา
 สถานีย่อยพระพุทธศาสนา
วัดนกกระจาบ ตั้งอยู่ในเขต ตำบลวัดยม อำเภอบางบาล จังหวัดพระนครศรีอยุธยา เป็นวัดเก่าแก่วัดหนึ่งในจังหวัดพระนครศรีอยุธยา มีหลักฐานสร้างขึ้นเป็นวัดประมาณปี พ.ศ. 2294 และได้รับพระราชทานวิสุงคามสีมาแล้วตั้งแต่ พ.ศ. 2299 ตามหนังสือรับรองสภาพวัดที่ออกโดยกรมการศาสนา เขตวิสุงคามสีมากว้าง 22 เมตร ยาว 33 เมตร
ประวัติการสร้างวัดนั้น ไม่ทราบแน่ชัดว่าใครเป็นผู้สร้าง มีหลักฐานอยู่ว่า อุโบสถนั้น หลวงพรหม บ้านอยู่ในคลองบางหลวง กรุงเทพมหานคร เป็นผู้สร้างไว้ ต่อมาในราว พ.ศ. 2461  หลวงฤทธิ์ณรงค์รอน (เจ๊ก  แสงมณี) ผู้เป็นหลานมาสร้างศาลาท่าน้ำหน้าอุโบสถ ยังเห็นปรากฏกันอยู่ถึงทุกวันนี้ ส่วนชื่อ วัดนกกระจาบนั้น สันนิษฐานว่าเป็นชื่อเดิมของวัด เพราะไม่ปรากฏชื่ออื่น
สถานที่ตั้ง

วัดนกกระจาบ	ตั้งอยู่เลขที่ 52 บ้านหัวสะพานมอญใต้ หมู่ที่ 3 ตำบลวัดยม อำเภอบางบาล  จังหวัดพระนครศรีอยุธยา สังกัดคณะสงฆ์ มหานิกาย
ที่ดินที่ตั้งวัดมีเนื้อที่ 52 ไร่ ประกอบด้วยโฉนดที่ดิน เลขที่ 18275 จำนวน 26 ไร่ 1 งาน  01 ตารางวา และโฉนดที่ดิน เลขที่ 18276    จำนวน 22 ไร่ 3 งาน 76 ตารางวา รวมเป็นที่ดินที่ตั้งวัดที่มีเอกสารสิทธิ์ จำนวน 49 ไร่  77 ตารางวา ลักษณะพื้นที่ตั้งวัด เป็นที่ราบลุ่มแม่น้ำ
อาณาเขต
ทิศเหนือ	จดวัดธรรมจักร
ทิศใต้	จดบ้านนางตั้ว
ทิศตะวันออก	จด แม่น้ำเจ้าพระยา (คลองบางบาล)
ทิศตะวันตก	จด ที่ดินชลประทาน
ที่ธรณีสงฆ์

ธรณีสงฆ์   จำนวน  6  แปลง   เนื้อที่  32  ไร่  3  งาน  12  ตารางวา โฉนดที่ดินเลขที่	4476, 4864, 4719, 4419, 4424, 4423
ปูชนียาจารย์

หลวงพ่อพระอุปัชฌาย์ขัน  อินฺทปญฺญา  ซึ่งเป็นอดีตเจ้าอาวาสวัดนกกระจาบ   นับว่าเป็นปูชนียบุคคลที่มีความสำคัญเกี่ยวข้องกับวัด หลวงพ่อเป็นผู้นำในการก่อสร้างและบูรณปฏิสังขรณ์วัดนกกระจาบ ท่านเป็นพระผู้เปรี่ยมไปด้วยปฏิปทาอันน่าเลื่อมใส จึงเป็นที่เคารพสักการบูชาของพุทธศาสนิกชนทั้งหลาย  นับตั้งแต่อดีตจนถึงปัจจุบัน
หลวงพ่อขันฯเป็นคณาจารย์รูปหนึ่งที่เข้าร่วมพิธีมหาพุทธาภิเษก วัตถุมงคล  เพื่อเป็นขวัญกำลังใจแก่บรรดาทหารที่เข้าร่วมรบในสงครามอินโดจีน เมื่อปี พ.ศ. 2481     ณ วัดราชบพิตรสถิตมหาสีมาราม กรุงเทพมหานคร  
หน่วยงานราชการได้ยกย่องให้ท่านเป็นปูชนียบุคคลที่สำคัญของอำเภอบางบาล     ดังคำขวัญประจำอำเภอที่ว่า    “อิฐแกร่ง แหล่งดนตรีไทย เลื่อมใสหลวงพ่อขัน ผลิตภัณฑ์ก้านธูป”
เหตุการณ์สำคัญ

ในสมัยที่หลวงพ่อพระอุปัชฌาย์ขัน อินฺทปัญญา ดำรงตำแหน่งเจ้าอาวาส เมื่อวันที่ 24 เดือนตุลาคม พ.ศ. 2465 พระบาทสมเด็จพระมงกุฎเกล้าเจ้าอยู่หัว ทรงเสร็จประพาสจุดหมายปลายทางที่จังหวัดนครสวรรค์ผ่านมาประทับแรมที่วัดนกกระจาบ และวันที่ 7 พฤศจิกายน พ.ศ. 2465 คราวเสร็จพระราชดำเนินกลับ ทรงประทับแรมที่บริเวณวัดอีก... ข้าหลวงคือ พระธรรมรามาธิบดี เจ้าเมืองพระนครศรีอยุธยาในสมัยนั้น ได้เกณฑ์กำนัน ผู้ใหญ่บ้าน ประชาชน นำไม้ไผ่มาปลูก สร้างพลับพลาที่ประทับรับเสร็จ โดยมี พลเรือเอก พระเจ้าพี่ยาเธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ องค์บิดาแห่งทหารเรือไทย ตามเสร็จด้วย และทรงโปรดให้เป็นผู้จัดกระบวนเรือ กรมหลวงชุมพรฯ มีความเคารพในองค์หลวงพ่อขันฯเป็นอย่างมาก
หม่อมเจ้าหญิงเริงจิตรแจรง อาภากร พระธิดาของเสด็จในกรม ฯ มีบันทึกยืนยันว่า พระองค์ได้สักอักขระ “นะ” วิเศษ ที่บริเวณกัณฐมณี (ลูกกระเดือก) จากหลวงปู่ขัน วัดนกกระจาบด้วย
จากคำบอกเล่าจากศิษย์ผู้ใกล้ชิด กรมหลวงชุมพรฯมีรับสั่งกับหลวงพ่อขันฯ ว่า “หลวงพี่”
ในปัจจุบันนี้บริเวณที่เคยเป็นพลับพลาที่ประทับของในหลวงรัชกาลที่ 6 เป็นที่ตั้งของโรงเรียนวัดนกกระจาบ (สิริสรณ์ประชาสรรค์) และได้ก่อสร้างศาล พลเรือเอก พระเจ้าบรมวงศ์เธอ พระองค์เจ้าอาภากรเกีรยติวงศ์ กรมหลวงชุมพรเขตอุดมศักดิ์ ไว้เป็นอนุสรณ์สถาน เพื่อเป็นที่เคารพสักการะแก่ประชาชนโดยทั่วไป ณ บริเวณวัดนกกระจาบด้วย
ทำเนียบเจ้าอาวาส

| --- | --- |
เจ้าอาวาสวัดนกกระจาบ 
รายนาม: วาระการดำรงตำแหน่ง
พระมหาทิม: - พ.ศ. 2443
หลวงพ่อพระอุปัชฌาย์ขัน  อินฺทปญฺญา: พ.ศ. 2444 - พ.ศ. 2486
พระอาจารย์ทรัพย์: พ.ศ. 2486 -
พระอาจารย์ประยูร: 
พระอาจารย์แสวง  เตชปญฺโญ: พ.ศ. 2519 - พ.ศ. 2534
พระอาจารย์ประเสริฐ  เขมจาโร: พ.ศ. 2535 - พ.ศ. 2536
พระอาจารย์สิทธิพล  สิริธโร: พ.ศ. 2537 - พ.ศ. 2543
พระครูสถิตจิรธรรม (ปรัชญา จิรธมฺโม): พ.ศ. 2544 - ปัจจุบัน
วัดไก่เตี้ย (กรุงเทพมหานคร)

สำหรับวัดไก่เตี้ยแห่งอื่น ดูที่ วัดไก่เตี้ย
| วัดไก่เตี้ย |
| --- | --- |


ที่ตั้ง: เลขที่ 11 ซอยบรมราชชนนี 33 ถนนบรมราชชนนี แขวงตลิ่งชัน เขตตลิ่งชัน กรุงเทพมหานคร 10170
ประเภท: วัดราษฎร์
นิกาย: มหานิกาย
เจ้าอาวาส: พระครูวศินปริยัตยากร (สมภูมิ สมจิตฺโต)
 สถานีย่อยพระพุทธศาสนา
วัดไก่เตี้ย เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของคลองบางกอกน้อย ในแขวงตลิ่งชัน เขตตลิ่งชัน กรุงเทพมหานคร สภาพพื้นที่วัดเกือบล้อมรอบไปด้วยคลอง วัดไก่เตี้ยมีส่วนเกี่ยวข้องกับการแห่พระบรมสารีริกธาตุหรือประเพณีชักพระ ที่เริ่มแห่จากวัดนางชีโชติการาม
ประวัติ

ประวัติการตั้งวัดมีสองข้อมูล สำนักงานพระพุทธศาสนาแห่งชาติระบุว่า วัดไก่เตี้ยสร้างขึ้นราว พ.ศ. 2320 ในปลายสมัยกรุงธนบุรี ขณะที่ประวัติวัดทั้งฉบับกรมการศาสนาและของวัดระบุตรงกันว่า เจ้าพระยารัตนาพิพิธ (สน) สมุหนายก ต้นสกุล สนธิรัตน์  สร้างขึ้นในสมัยรัชกาลที่ 1 บ้างระบุว่าปฏิสังขรณ์ขึ้นใหม่ในรัชกาลที่ 1 แต่หนังสือพระประวัติและพระนิพนธ์ สมเด็จกรมพระปรมานุชิตชิโนรส กล่าวว่าผู้สร้างคือพระนรินทราราชเสนี (เผื่อน) บิดาของท่านผู้หญิงอ่อน ภริยาเจ้าพระยารัตนาพิพิธ
วัดได้รับการพัฒนาครั้งใหญ่เมื่อ พ.ศ. 2511 มีการสร้างบูรณปฏิสังขรณ์อาคารเสนาสนะและได้จัดแบบแปลนของวัดใหม่ กล่าวคือ ได้รื้ออุโบสถหลังเดิมที่สร้างขึ้นในสมัยรัตนโกสินทร์ตอนต้น เนื่องจากเป็นไม้และผุพังลง โดยได้ก่อสร้างขึ้นใหม่เป็นคอนกรีต มีพิธียกช่อฟ้าเมื่อ พ.ศ .2512 โดยจอมพลถนอม กิตติขจร นายกรัฐมนตรีในขณะนั้น และผูกพัทธสีมาเมื่อวันที่ 1 มีนาคม พ.ศ. 2514
อาคารเสนาสนะ

อุโบสถหลังใหม่ สร้างแทนอุโบสถเดิมที่รื้อไปเมื่อ พ.ศ. 2511 กว้าง 20 เมตร ยาว 40 เมตร หน้าบันทำเป็นพระพุทธรูปประทับนั่ง ปางสมาธิ ด้านล่างมีรูปไก่อยู่ในวงกลม (คาดว่าทำขึ้นตามชื่อวัด) ลวดลายเดิมหน้าบันเป็นลายกนกและพรรณพฤกษา พระประธานในพระอุโบสถ เป็นพระพุทธรูปสมัยสุโขทัย ฐานมีจารึกว่าหล่อขึ้นเมื่อ พ.ศ. 1989  คาดว่าอัญเชิญลงมาจากหัวเมืองเหนือในรัชกาลที่ 1 พร้อมกับพระพุทธรูปพันกว่าองค์ที่ประดิษฐานตามพระอารามหลวงของกรุงรัตนโกสินทร์
วิหาร เชื่อว่าสร้างพร้อมอุโบสถหลังเดิม หน้าบันของวิหารเป็นไม้จำหลัก หน้าบันของมุขด้านล่างเป็นลายเครือเถากนกออกปลายเป็นเทพนม ตรงกลางเป็นครุฑ ส่วนหน้าบันด้านบน ตรงกลางสลักเป็นรูปวิมานท่ามกลางลายกนก (ปัจจุบันใช้เป็นกุฏิเจ้าอาวาส) มีพระพุทธฉาย ตั้งอยู่ระหว่างอุโบสถและวิหารภายในเขตกำแพงแก้ว
วัดมีหอระฆัง ตั้งอยู่ด้านข้างศาลาการเปรียญ เป็นหอระฆังเก่า ก่ออิฐถือปูน สูง 2 ชั้น หอพระไตรปิฎก เป็นอาคารก่ออิฐถือปูน 2 ชั้น ลักษณะรูปแบบศิลปกรรมสมัยรัชกาลที่ 3 ที่เชิงชายสลักไม้เป็นลายค้างคาวแบบจีน
วัดไก่เตี้ย (จังหวัดปทุมธานี)

สำหรับวัดไก่เตี้ยแห่งอื่น ดูที่ วัดไก่เตี้ย
| วัดไก่เตี้ย |
| --- | --- |

ชื่อสามัญ: วัดไก่เตี้ย, วัดดอนไก่เตี้ย
ที่ตั้ง: เลขที่ 32 หมู่ที่ 1 ทางหลวงท้องถิ่น ปท.ถ 1-0015 ตำบลกระแชง อำเภอสามโคก จังหวัดปทุมธานี 12000
ประเภท: วัดราษฎร์
นิกาย: มหานิกาย
เจ้าอาวาส: พระมหาไพบูลย์ ฐิตธมฺโม ป.ธ.8
 สถานีย่อยพระพุทธศาสนา
วัดไก่เตี้ย เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านลุ่ม ตำบลกระแชง อำเภอสามโคก จังหวัดปทุมธานี แม่น้ำเจ้าพระยาตรงหน้าวัดนี้เป็นจุดเริ่มขุดคลองลัดเตร็ดใหญ่ลัดแม่น้ำเจ้าพระยา (สายเดิม) มีเนื้อที่ตั้งวัด 14 ไร่ 1 งาน 21 ตารางวา
ประวัติ

วัดไก่เตี้ยสร้างขึ้นเมื่อใดไม่ปรากฏหลักฐาน แต่มีคำบอกเล่าว่า ระหว่างที่มีการขุดคลองลัดเตร็ดใหญ่ในสมัยอยุธยานั้นมีวัดไก่เตี้ยอยู่ก่อนแล้ว ข้อมูลจากกรมการศาสนาระบุว่าตั้งวัดเมื่อ พ.ศ. 2100 ได้รับพระราชทานวิสุงคามสีมาเมื่อวันที่ 1 เมษายน พ.ศ. 2115
เดิมวัดไก่เตี้ยมีชื่อว่า วัดดอนไก่เตี้ย เล่ากันว่า มีพระอรหันต์ไม่ทราบชื่อได้ออกธุดงค์มาถึงบริเวณที่ตั้งวัดนี้ เป็นป่าร่มรื่นและไม่ห่างไกลจากหมู่บ้านซึ่งมีชาวบ้านสัญจรไปมา ขณะที่ท่านพักแรมอยู่นั้นมีไก่เตี้ยสองตัวสีสันสวยงามมากปรากฏออกมาให้เห็นเป็นอัศจรรย์ ต่อมาพระเจ้าแผ่นดินในสมัยนั้นได้ทรงเป็นผู้อุปถัมภ์ยกขึ้นเป็นวัดหลวงและได้พระราชทานนามว่า "วัดดอนไก่เตี้ย" โดยถือเอาไก่สีสันสวยงามที่ปรากฏนั้นเป็นนิมิตหมาย แต่คำว่า "ดอน" หายไปเมื่อใดไม่ปรากฏ
เข้าใจกันว่าวัดไก่เตี้ยเป็นวัดหลวงในสมัยอยุธยา โดยสันนิษฐานจากการที่อุโบสถหลังเก่ามีประตูเข้าอุโบสถ 3 ทาง เฉพาะประตูกลางนั้นได้สร้างไว้อย่างวิจิตรพิสดาร เขียนเป็นรูปนารายณ์ลงรักปิดทอง เข้าใจว่าได้สร้างไว้สำหรับพระเจ้าแผ่นดินเสด็จผ่านเท่านั้น ส่วนประตูข้างทั้งสองบานนั้นสร้างไว้ให้ประชาชนใช้ แต่เดิมนั้นทางหลังอุโบสถยังมีอาคารพระฉายอีกหนึ่งหลัง ทางขึ้นพระฉายมีบันได 10 กว่าขั้น สร้างด้วยคอนกรีตขึ้นไปถึงข้างบน มียักษ์หิน 2 ตน สูงประมาณ 6 ศอก ยืนเฝ้าบันไดทั้งสองข้าง ภายในอุโบสถมีภาพจิตรกรรมฝาผนังเป็นรูปพระพุทธเจ้าประทับนั่งอยู่ใต้ต้นศรีมหาโพธิ์ ด้านข้างเป็นรูปสาวกข้างละ 10 กว่าองค์ ด้านบนของหลังคาสร้างไว้คล้ายยอดปราสาทมีซุ้มเล็ก ๆ หลายซุ้มแต่ละซุ้มเป็นรูปยักษ์รูปเทวดารูปพระนารายณ์ทุกซุ้ม ด้านหลังของอุโบสถมีพระพุทธรูปปางไสยาสน์ยาวประมาณ 10 วา หันพระเศียรไปทางทิศตะวันออก มีรูปสาวกปั้นด้วยปูนนั่งพนมมือตั้งแต่พระเศียรถึงปลายพระบาทประมาณ 25 องค์ และบัดนี้ได้พังสลายไปแล้ว
ในสมัยที่พระครูอรรถสุนทรดำรงตำแหน่งเจ้าอาวาสและเจ้าคณะตำบลสามโคก ท่านได้สร้างอุโบสถหลังใหม่ วิหารหลวงพ่อโสธร หอสวดมนต์ และกำแพงแก้วล้อมอุโบสถ และกุฏิ ต่อมาในสมัยพระครูสมุห์วิเชียร ท่านได้สร้างเจดีย์ขึ้นที่หน้าวัด สร้างกุฏิสงฆ์สองชั้น ศาลาท่าน้ำ และศาลาการเปรียญ
ปูชนียวัตถุ

พระประธานในอุโบสถและพระพุทธรูปอีก 1 องค์ มีหน้าตักกว้างประมาณ 4 ศอก ทำด้วยหินสีขาวทั้งสององค์ ปัจจุบันได้ลงรักปิดทอง เข้าใจว่าเป็นพระพุทธรูปสมัยอู่ทองตอนต้น พระพุทธรูปปางห้างสมุทร 1 องค์ สร้างด้วยไม้โพธิ์ สูงประมาณ 3 ศอก ประจำอยู่ช่องหน้าบันโบสถ์ หลวงพ่อพุทธโสธร รอยพระพุทธบาทจำลอง และพระอุ้มบาตร สูงประมาณ 3 ศอก ประดิษฐานอยู่ที่หอสวดมนต์ เป็นพระที่สร้างขึ้นในสมัยอยุธยา วัดยังมีใบเสมาศิลาทรายแดงสมัยอยุธยาและบุษบกธรรมาสน์
วัดสะพาน (เขตคลองเตย)

| วัดสะพาน |
| --- | --- |
วัดสะพานริมคลองพระโขนง

ชื่อสามัญ: วัดสะพาน, วัดสะพาน พระโขนง, วัดหัวสะพาน
ที่ตั้ง: เลขที่ 1728 ถนนทางรถไฟสายเก่าปากน้ำ แขวงพระโขนง เขตคลองเตย กรุงเทพมหานคร 10260
ประเภท: วัดราษฎร์
นิกาย: มหานิกาย
เจ้าอาวาส: พระวินยานุวัติคุณ (วิง กิจฺจกาโร)
 สถานีย่อยพระพุทธศาสนา
วัดสะพาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพระโขนง เขตคลองเตย กรุงเทพมหานคร
ประวัติ

วัดสะพานตั้งวัดเมื่อ พ.ศ. 2400 เดิมชาวบ้านเรียกว่า วัดหัวสะพาน เพราะที่ตั้งอยู่ใกล้กับสะพานข้ามคลองซึ่งมีรถไฟไอน้ำวิ่งผ่าน ระหว่างสถานที่รถไฟหัวลำโพงไปยังปากน้ำสมุทรปราการ หนังสืออนุสรณ์ในงานพระราชทานเพลิงศพ ท่านเจ้าคุณพระวินยานุวัติคุณระบุว่า อุโบสถสร้างเมื่อประมาณปี พ.ศ. 2461 การบูรณปฏิสังขรณ์ปรากฏหลักฐานที่ช่อฟ้าใบระกา ระบุว่าซ่อมแซมในปี พ.ศ. 2485
สิ่งก่อสร้างและเสนาสนะ

สภาพวัดในปัจจุบัน หากมีฝนตกหรือหน้าน้ำทะเลหนุน น้ำในคลองพระโขนงจะไหลเข้าท่วมขังภายในอุโบสถอยู่เป็นประจำ วัดได้รับพระราชทานวิสุงคามสีมาครั้งหลังเมื่อวันที่ 9 สิงหาคม พ.ศ. 2553 อุโบสถประดิษฐานพระพุทธรูปศิลปะสุโขทัยปางมารวิชัย พระพุทธสิหิงค์จำลอง พระศรีอริยเมตไตรยจำลอง พระพุทธโสธรจำลอง พระพุทธบาทจำลอง พระพุทธมหาสิทธิโชค พระพุทธทสสหัสโกฎิ (หลวงพ่อแสนล้าน) พระพุทธนิรันตราย พระพุทธรูปปางไสยางสน์ พระพุทธรูปปางอุ้มบาตร เป็นต้น ปัจจุบันวัดยังเป็นที่ตั้งของสำนักปฏิบัติธรรมประจำกรุงเทพมหานคร แห่งที่ 18 สถานพยาบาลศูนย์สงเคราะห์ฟื้นฟูผู้ติดยาเสพติด และองค์กรสาธารณประโยชน์ วัดได้เปิดโรงเรียนปริยัติธรรมแผนกธรรม ทำการสอนทุกปีในช่วงเข้าพรรษา
งานประเพณี

วัดมีการจัดงานประเพณีต่าง ๆ เช่น งานทำบุญ ปิดทองไหว้พระ ประเพณีลอยกระทงลอย จัดกิจกรรมบรรพชาสามเณรในช่วงเดือนเมษายนและตุลาคมของทุกปี จัดโครงการอุปสมบทหมู่ ฯลฯ
รายนามเจ้าอาวาส

พระพิศาลธรรมานุสิฐ (สมบูรณ์ กุลวฑฺฒโน)
พระวินยานุวัติคุณ (วิง กิจฺจกาโร)
สตาร์เคด (1983)

สตาร์เคด (1983) เป็นศึกเปย์-เปอร์-วิวของ แนชั่นแนลเรสต์ลิงแอไลแอนซ์ จัดในวันที่ 24 พฤศจิกายน พ.ศ. 2526 ซึ่งเป็นครั้งแรกของศึก สตาร์เคด ณ Greensboro Coliseum, Greensboro, North Carolina สหรัฐอเมริกา โดยมีจำนวนผู้เข้าชมในสนามทั้งสิ้น 15,447 คน
ดูเพิ่ม

สตาร์เคด
รายชื่อรายการเพย์-เพอร์-วิวของดับเบิลยูซีดับเบิลยู
แหล่งข้อมูลอื่น

Starrcade 1983 review at 411mania
Starrcade 1983 review at The Powerdriver Review
สตาร์เคด (1993)

สตารร์เคจ (1993) เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 27 ธันวาคม พ.ศ. 2536 ณ Independence Arena, Charlotte North Carolina สหรัฐอเมริกา โดยมีจำนวนผู้เข้าชมในสนามทั้งสิ้น 8,200 คน
ดูเพิ่ม

สตารร์เคจ
รายชื่อรายการเพย์-เพอร์-วิวของดับเบิลยูซีดับเบิลยู
แหล่งข้อมูลอื่น

Starrcade 1993 review at 411mania
Starrcade 1993 review at The Powerdriver Review
สะบันงาป่า

| สะบันงาป่า |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Magnoliales
วงศ์:: Annonaceae
สกุล:: Goniothalamus
สปีชีส์:: G.  calvicarpa
ชื่อทวินาม
Goniothalamus calvicarpa 

สะบันงาป่า ชื่อวิทยาศาสตร์:  Goniothalamus calvicarpa เป็นพืชในสกุลปาหนันช้างในวงศ์ Annonaceae เป็นไม้ยืนต้น เปลือกลำต้นเรียบสีดำ มีกลิ่นฉุน ใบเดี่ยว หนา มันทั้งสองด้าน ปลายใบเรียวแหลมและมีติ่ง ดอกเดี่ยว กลีบดอก 6 กลีบเรียงสองชั้น ผลกลุ่ม ผลย่อยกลมเรียบ ออกดอกช่วงเมษายน – กันยายน พบครั้งแรกที่อุทยานเขาหลวง จังหวัดสุโขทัย เมื่อ 4 พฤษภาคม พ.ศ. 2465 โดยหมอคาร์
ลานพรุ

| ลานพรุ |
| --- | --- |

ต้นลานพรุที่รัฐควีนส์แลนด์ ประเทศออสเตรเลีย

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Coryphoideae
เผ่า:: Corypheae
สกุล:: Corypha
สปีชีส์:: C.  utan
ชื่อทวินาม
Corypha utan Lam.

ชื่อพ้อง
  ชื่อพ้อง Borassus sylvestris Giseke nom. illeg.  Corypha elata Roxb.  Corypha gebang Mart.  Corypha gembanga (Blume) Blume  Corypha griffithiana Becc.  Corypha macrophylla Roster  Corypha macropoda Kurz  Corypha sylvestris Mart. nom. illeg.  Gembanga rotundifolia Blume  Livistona vidalii Becc.  Taliera elata (Roxb.) Wall.  Taliera gembanga Blume nom. illeg.  Taliera sylvestris Blume nom. illeg.  
ลานพรุ (ชื่อวิทยาศาสตร์: Corypha utan) เป็นปาล์มในวงศ์ย่อยลาน (Coryphoideae) กระจายพันธุ์ในหมู่เกาะอันดามันและนิโคบาร์ เอเชียตะวันออกเฉียงใต้ ไปจนถึงออสเตรเลีย ลักษณะเป็นปาล์มต้นเดี่ยว สูงได้ถึง 15 เมตร เส้นผ่านศูนย์กลางลำต้น 0.8-1 เมตร กาบใบแยกจรดโคน ใบรูปพัดเรียงเวียน เส้นผ่านศูนย์กลาง 2.4-3 เมตร ใบแยก 80-100 แฉก แฉกลึกเกินกึ่งหนึ่งหรือเกือบจรดเส้นกลางใบ ก้านใบยาว 2.5-4 เมตร แกนก้านเป็นร่องลึก ขอบมีหนามสีดำยาวประมาณ 2 เซนติเมตร แฮสทูลาหรือปลายก้านจุดเชื่อมติดใบมีขอบหนาชัดเจนทั้งสองด้าน ช่อดอกออกที่ยอด สูงได้ถึง 5 เมตร แยกแขนงจำนวนมาก ใบประดับช่อแยกแขนงแรกมี 2 สัน ใบประดับช่อแขนงเป็นหลอด ช่อย่อยแบบช่อวงแถวเดี่ยว ดอกสมบูรณ์เพศ มีก้านดอกเทียมสั้น กลีบเลี้ยงและกลีบดอกอย่างละ 3 กลีบ เกสรเพศผู้ 6 อัน รังไข่มี 3 ช่อง ก้านเกสรเพศเมียเรียวยาว เมื่อออกดอกแล้วต้นจะตาย ผลเส้นผ่านศูนย์กลาง 2-3 เซนติเมตร ผนังผลชั้นกลางสด มีเมล็ดเดียว เนื้อในผลอ่อนรับประทานได้ น้ำหวานจากช่อดอกใช้ทำน้ำตาลสดหรือหมักเป็นน้ำตาลเมา แป้งในลำต้นนำมาใช้ได้เหมือนแป้งสาคู รากใช้เป็นยาขับปัสสาวะ แก้ท้องร่วงและแก้ไอ ใบนำมาสานทำของใช้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลานพรุ
ข้อมูลที่เกี่ยวข้องกับ Corypha utan ที่วิกิสปีชีส์
"Corypha utan - Palm Grower's Guide". Palmpedia.
สถาปัตยกรรมอินโด-อิสลาม

หอคอยกุตุบมีนาร์ ในเดลี เป็นตัวอย่างสำคัญของสถาปัตยกรรมอินโด-อิสลาม
สถาปัตยกรรมอินโด-อิสลาม (Indo-Islamic architecture) เป็นสถาปัตยกรรมของอนุทวีปอินเดีย ซึ่งส่วนใหญ่สร้างขึ้นเพื่อใช้ประโยชน์ในเชิงศาสนาอิสลาม สถาปัตยกรรมอินโด-อิสลามเริ่มต้นขึ้นพร้อมกับการแพร่หลายของศาสนาอิสลามบนอนุทวีปอินเดียหลังพระเจ้ามูฮัมมัดแห่งกอร์สถาปนาเมืองหลวงอิสลามขึ้นคือเดลี ในปี 1193 จากนั้นหลังทั้งรัฐสุลต่านเดลี และ จักรวรรดิโมกุล เข้ามาปกครองพื้นที่อนุทวีปอินเดีย ทั้งสองรัฐเป็นผู้สืบทอดเชื้อสายมาจากอัฟกานิสถาน หรือแถบเอเชียกลาง ก็ได้นำสถาปัตยกรรมแบบดังกล่าวมาสู่อนุทวีปอินเดียมาด้วย คือกลุ่มสถาปัตยกรรมอิหร่าน
สถาปัตยกรรมอินโด-อิสลามพบมากในมัสยิด และสุสาน (กุโบร์) ซึ่งมีลักษณะแตกต่างจากสถาปัตยกรรมที่มีมาก่อนหน้าในอินเดีย กลุ่มสถาปัตยกรรมฮินดู โดยสิ้นเชิง ลักษณะสำคัญ เช่น โดมขนาดใหญ่ และการใช้โค้งจำนวนมาก อันเป็นลักษณะที่ไม่เคยพบในงานศิลป์แบบฮินดูเลย
วัสดุที่นิยมคือหิน โดยเฉพาะหินทราย ซึ่งแตกต่างจากงานสถาปัตยกรรมอิสลามในแถบตะวันออกกลางที่ใช้อิฐอย่างแพร่หลาย   สถาปัตยกรรมอินโดอิสลามพัฒนาขึ้นในเดลี ก่อนจะเผยแพร่ไปกับการขยายอาณาเขตของโมกุล ซึ่งทำให้ในแต่ละบริเวณมีการพัฒนาสถาปัตยกรรมเฉพาะถิ่นไปอีก หลังจักรวรรดิโมกุลล่มสลาย สถาปัตยกรรมอินโดอิสลามเริ่มผสมผสานเข้ากับแบบฮินดู พบในการสร้างพระราชวังในยุคนั้นอย่างชัดเจน
สถาปัตยกรรมอินโดอิสลามมีอิทธิพลมากต่อสถาปัตยกรรมอินเดีย สถาปัตยกรรมปากีสถาน สถาปัตยกรรมบังคลาเทศ และภายหลังอิทธิพลของอาณานิคมบริธิช ราช ก็ผสมผสานสถาปัตยกรรมโคโลเนียลแบบตะวันตกเข้ากับอินโดอิสลาม เกิดเป็นาถาปัตยกรรมสำคัญคือ สถาปัตยกรรมอินโด-ซาราเซนิก (Indo-Saracenic) และสถาปัตยกรรมฟื้นฟูอินโด-ซาราเซนิก (Indo-Saracenic Revival) ขึ้น
สมเด็จพระธีรญาณมุนี

สมเด็จพระธีรญาณมุนี เป็นสมณศักดิ์ชั้นสมเด็จพระราชาคณะในคณะสงฆ์ไทย
| สมเด็จพระธีรญาณมุนี |
| --- | --- |
ผู้ดำรงตำแหน่งคนปัจจุบัน สมเด็จพระธีรญาณมุนี (สมชาย วรชาโย) ตั้งแต่ 5 ธันวาคม พ.ศ. 2553
การเรียกขาน: ท่านเจ้าประคุณสมเด็จฯ
จวน: พระอารามหลวง
ผู้แต่งตั้ง: พระมหากษัตริย์ไทย
วาระ: ตลอดพระชีพ
ผู้ประเดิมตำแหน่ง: สมเด็จพระธีรญาณมุนี (ธีร์ ปุณฺณโก)
สถาปนา: 5 ธันวาคม พ.ศ. 2515
ฐานานุกรม

ฐานานุศักดิ์ตั้งฐานานุกรมได้ ๑๐ รูป คือ
พระครูปลัดสัมพิพัฒนญาณาจารย์ สัทธรรมปฏิภาณ  ปริยัติโกศล วิมลญาณนายก ธรรมยุตติกดิลก ปิฎกธรรมรักขิต ๑
พระครูวินัยธร ๑
พระครูธรรมธร ๑
พระครูธรรมภาณโกวิท   พระครูคู่สวด ๑
พระครูธรรมนิติสรภัญญ์  พระครูคู่สวด ๑
พระครูบรรหารสมณกิจ   พระครูรองคู่สวด ๑
พระครูพิพิธธุรการ พระครูรองคู่สวด ๑
พระครูสังฆวิสุทธิ์ ๑
พระครูสมุห์ ๑
พระครูใบฎีกา ๑
ผู้ได้รับสมณศักดิ์

ปัจจุบันมีพระเถระได้รับพระราชทานสมณศักดิ์นี้รวมทั้ง 3 รูป ดังนี้
| ลำดับที่ | รายนาม | นามสกุล | วัด | ดำรงสมณศักดิ์ |
| --- | --- | --- | --- | --- |
| 1 | สมเด็จพระธีรญาณมุนี (ธีร์ ปุณฺณโก) | จันทวีระ | วัดจักรวรรดิราชาวาสวรมหาวิหาร | พ.ศ. 2515–2527 |
| 2 | สมเด็จพระธีรญาณมุนี (สนิธ เขมจารี) | ทั่งจันทร | วัดปทุมคงคาราชวรวิหาร | พ.ศ. 2528–2534 |
| 3 | สมเด็จพระธีรญาณมุนี (สมชาย วรชาโย) | พุกพุ่มพวง | วัดเทพศิรินทราวาส ราชวรวิหาร | พ.ศ. 2553–ปัจจุบัน |
สะบ้า

สะบ้า อาจหมายถึง
สะบ้า (พืช) ไม้เถาชนิดหนึ่ง มีชื่อวิทยาศาสตร์ว่า Entada rheedii Spreng.
สะบ้า (การละเล่น) การละเล่นของไทยโดยใช้ลูกสะบ้าหรือของกลม ๆ ทอย
กระดูกสะบ้า หรือ สะบ้าหัวเข่า กระดูกกลม ๆ แบน ๆ อยู่บริเวณหัวเข่า
ลานสยอง จ้องเชือด

| ลานสยอง จ้องเชือด |
| --- | --- |
กำกับ: Franck Khalfoun
เขียนบท: Alexandre Aja Franck Khalfoun Grégory Levasseur
อำนวยการสร้าง: Alexandre Aja Erik Feig Grégory Levasseur Patrick Wachsberger
นักแสดงนำ: Rachel Nichols Wes Bentley Simon Reynolds Grace Lynn Kung Paul Sun-Hyung Lee
กำกับภาพ: Maxime Alexandre
ดนตรีประกอบ: tomandandy
ผู้จัดจำหน่าย: Independent Films (Netherlands) (theatrical)  P2 Productions (Europe)  Summit Entertainment (worldwide) (all media)  Tartan Films (UK) (theatrical)   Vivendi Visual Entertainment (co-production)  Universal Studios (DVD)
วันฉาย: 9 พฤศจิกายน, 2007
ประเทศ:  สหรัฐ
ภาษา: English
ทำเงิน: $7,584,398
ลานสยอง จ้องเชือด เป็นภาพยนตร์ฮอลลีวู้ดแนวระทึกขวัญที่เล่าถึง แองเจลล่า สาวสวยที่ออกเดทกับ โธมัส ยามหนุ่มสุดหล่อไร้พิษภัย แต่เรื่องที่เธอไม่รู้คือโธมัสเป็นคนโรคจิต
เรื่องย่อ

ในเทศกาลคริสต์มาส แองเจลล่าต้องไปฉลองงานคริสต์มาสกับครอบครัว แต่มีเหตุการณ์ที่ต้องทำให้เธอต้องติดอยู่ภายในออฟฟิศ
ซึ่งเป็นแผนการของ ทอม โธมัส ยามรักษาความปลอดภัยที่เป็นโรคจิต แองเจลล่า ติดอยู่ภายในลานจอดรถ P2 ทำให้เธอต้อง หาทุกวิถีทาง
เพื่อที่จะออกจากตึกนั่นให้ได้ แต่แล้วเธอก็สามารถ ออกมาได้โดยเผายามโรคจิตทั้งเป็น และเธอก็ได้ออกมาโดยปลอดภัย
ววาดึสวัฟ รัตช์กีแยวิตช์

| ววาดึสวัฟ รัตช์กีแยวิตช์ |
| --- | --- |


ประธานาธิบดีแห่งโปแลนด์ คนที่ 4 ประธานาธิบดีแห่งรัฐบาลพลัดถิ่น คนที่ 1
ดำรงตำแหน่ง 30 กันยายน ค.ศ. 1939 – 5 มิถุนายน ค.ศ. 1947
นายกรัฐมนตรี: ววาดึสวัฟ ชีกอร์สกี สตาญิสวัฟ มีกอไวตชึก ตอมัช อาร์ชีแชฟสกี
ก่อนหน้า: อิกนัตซือ มอชชิตสกี
ถัดไป: เอากุสต์ ซาแลสกี (ในพลัดถิ่น) บอแลสวัฟ บีแยรุต (ในประเทศ)
จอมพลแห่งวุฒิสภา คนที่ 3
ดำรงตำแหน่ง 9 ธันวาคม ค.ศ. 1930 – 3 ตุลาคม ค.ศ. 1935
ประธานาธิบดี: อิกนัตซือ มอชชิตสกี
นายกรัฐมนตรี: วาแลรือ สวาแวก อาแลกซันแดร์ ปรึสตอร์ ยานุช แยนด์แชแยวิตช์ แลออน กอซวอฟสกี วาแลรือ สวาแวก
ก่อนหน้า: ยูเลียน ชือมัญสกี
ถัดไป: อาแลกซันแดร์ ปรึสตอร์
 
ข้อมูลส่วนบุคคล
เกิด: 28 มกราคม ค.ศ. 1885 คูทาอีซี เขตผู้ว่าการคูทาอีซี จักรวรรดิรัสเซีย
เสียชีวิต: 6 มิถุนายน ค.ศ. 1947(1947-06-06) (62 ปี) Ruthin, เวลส์
ที่ไว้ศพ: Polish Aviators' Plot, Newark-on-Trent Cemetery, นอตทิงแฮมเชอร์, อังกฤษ
พรรคการเมือง: ไม่มี (ในขณะที่ดำรงตำแหน่งประธานาธิบดี) BBWR (ก่อนหน้านี้)
คู่สมรส: ยัดวีกา รัตช์กีแยวิตช์

ววาดึสวัฟ รัตช์กีแยวิตช์ ([vwadɨˈswaf rat​͡ʂkʲɛˈvit​͡ʂ]; 28 มกราคม ค.ศ. 1885 – 6 มิถุนาย ค.ศ. 1947) เป็นชาวโปแลนด์ที่เป็นนักการเมือง นักกฎหมาย นักการทูต และประธานาธิบดีคนแรกของรัฐบาลพลัดถิ่นโปแลนด์ ตั้งแต่ปี ค.ศ. 1939 จนกระทั่งเขาเสียชีวิตในปี ค.ศ. 1947 เขาได้เป็นประมุขแห่งรัฐที่เป็นที่ยอมรับระดับสากล และรัฐบาลพลัดถิ่นได้รับการยอมรับว่าเป็นความต่อเนื่องของรัฐบาลโปแลนด์ในปี ค.ศ. 1939
วว

วว อาจเป็นอักษรย่อของ
โรงเรียนวัฒนาวิทยาลัย กรุงเทพมหานคร
สถาบันวิจัยวิทยาศาสตร์และเทคโนโลยีแห่งประเทศไทย
รายชื่อโบราณสถานในจังหวัดสมุทรปราการ
เชิงอรรถ

↑  แหล่งค้นพบโบราณวัตถุประเภทเศษภาชนะดินเผา เครื่องเคลือบ และเครื่องลายคราม
↑  เป็นบริเวณที่คาดว่าเป็นเคยที่ตั้งสถานีการค้าของชาวฮอลันดาในสมัยกรุงศรีอยุธยา ปัจจุบันไม่เหลือหลักฐานหรือสิ่งก่อสร้างใด ๆ ให้เห็น
↑  ปัจจุบันเหลือเพียงแนวกำแพงสภาพชำรุดเสียหายมาก